Mustekala (kiinnitysväline)

Mustekala kiinnitystarvikkeena (rinnakkaisnimenä hämähäkki tai hämähäkkiköysi) on joustava nauha, jonka kummassakin päässä on metallikoukku. Mustekalalla voidaan kiinnittää esimerkiksi matkatavaroita polkupyörän tarakalle. Mustekaloja on saatavilla eri mittaisina aina muutamasta sentistä metritavarana myytävään asti. Niitä on myös metallirenkaan avulla yhdisteltyinä neli- tai kuusihaaraisiksi. Varsinkin veneilykäytössä mustekala on osoittautunut edulliseksi ja toimivaksi tavaksi pitää tavarat paikoillaan merenkäynnissä.

Kiinnitystarvikkeet